Orša
Orša (valgevene Орша, taraškievica nimekuju Ворша (Vorša)) on linn Valgevenes Viciebski oblastis, Orša rajooni halduskeskus. Linn asub Dnepri jõe ääres, 180 kilomeetri kaugusel riigi pealinnast Minskist. 2006. aastal oli seal 140 300 ja 2009. aastal 117 225 elanikku. Asulat on esmamainitud kroonikas 1067. aastal. Orša linnale alluvad administratiivselt ka Barańi linn ja Balbasava alev. 2017. aastal oli linn oma negatiivse iibe poolest Valgevenes esikohal.